Il-Prim Ministru, Robert Abela, iddikjara li l-miżuri li se jidħlu fis-seħħ għada għall-anzjani u persuni vulnerabbli mhumiex lockdown. Dr Abela spjega li dawn in-nies għandhom jibqgħu miġbura fi djarhom imma jistgħu joħorġu mir-residenza tagħhom biex jattendu għal xi appuntament mediku, biex jirċievu kura, biex jixtru ikel, mediċinali u affarijiet neċessarji u jattendu għal ħtiġijiet personali li huma urġenti. Intervistat waqt il-bullettin tal-aħbarijiet tat-8pm fuq TVM, Dr Abela qal li dejjem hu rakkomandat li jiġu obduti d-direttivi tad-distanza. Hu tkellem ukoll dwar nies li jgħixu taħt l-istess saqaf ma’ anzjani u nies vulnerabbli u qal li dawn jistgħu jmorru biss ix-xogħol, jagħmlu x-xiri essenzjali, jew biex jattendu appuntamenti mediċi. Live waqt l-aħbarijiet ta’ TVM Live waqt l-aħbarijiet ta’ Television Malta Gepostet von Robert Abela am Freitag, 27. März 2020 Ara r-rendikont iddettaljat dwar il- mizuri tal-gvern – Covid-19 li ttieħdu mill Gvern biex titwaqqaf l-imxija tal-virus f’pajjiżna.